Diari Oficial de la Generalitat Valenciana


Sumari del DOGV 6537, del 07-06-2011 (2011/6394)

RESOLUCIÓ de 27 de maig de 2011, del director general de l'Institut Valencià de la Joventut.Generalitat Jove (ivaj.gva jove), per la qual es crea el fitxer de videovigilància.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/05/27/(1)/dof/vci/html**

### Dades del document

Número de DOGV
:   6537

Data del DOGV
:   07-06-2011

Secció del DOGV
:   I. DISPOSICIONS GENERALS

Número del document
:   2011/6394


Data del document
:   27-05-2011

Organisme emissor
:   Institut Valencià de la Joventut

Tipus de document
:   Resolució

Descriptors 

:   * videocomunicación
    * legislació
    * dades personals
    * base de dades
    * administració regional

RESOLUCIÓ de 27 de maig de 2011, del director general de l'Institut Valencià de la Joventut.Generalitat Jove (ivaj.gva jove), per la qual es crea el fitxer de videovigilància. [2011/6394]  
La Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999), estableix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, contemplat per la Constitució espanyola en l'article 18, i aplicable tant als fitxers informatitzats com als manuals estructurats que continguen dades de caràcter personal.  
És responsabilitat de les administracions públiques tot allò que concerneix a la creació o a la supressió de fitxers de dades de caràcter personal que facen servir en l'exercici de les seues funcions.  
En l'article 20 de la Llei Orgànica 15/1999, de 13 de desembre, i en els articles 53, 54 i 55 del Reglament de desplegament de la Llei Orgànica 15/1999, de 13 de desembre, de protecció de dades de caràcter personal, aprovat per Reial Decret 1720/2007, de 21 de desembre (BOE núm. 17, de 19 de gener de 2008), s'estableix la forma i el contingut de la disposició o acord de creació, modificació o supressió de fitxers, la necessitat de la seua publicació en el Boletín Oficial del Estado o en el diari oficial corresponent, i també la manera en què es procedirà a la notificació de fitxers al Registre General de Protecció de Dades i a la seua inscripció en el dit registre.  
El Decret 96/1998, de 6 de juliol, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana (DOGV núm. 3.291, de 22 de juliol), fixa de forma detallada el procediment que s'ha de seguir per a la creació, la modificació o la supressió de fitxers de dades creades o gestionades pels distints òrgans o entitats de la Generalitat.   
Per tot això, d'acord amb el que estableix l'article 10.2a de la Llei 18/2010, de 30 de desembre, de la Generalitat, de Joventut de la Comunitat Valenciana, i una vegada complits els tràmits que estableix l'article 12 del Decret 96/1998, de 6 de juliol, del Govern Valencià, resolc:  
  
  
Primer. Objecte  
La present resolució té com a objecte la creació, la regulació i la inscripció del fitxer de videovigilància dels edificis de l'Institut Valencià de la Joventut.Generalitat Jove, que conté dades de caràcter personal, en els termes i en les condicions que fixa la Llei Orgànica 15/1999, de 13 de desembre, de protecció de dades de caràcter personal.  
  
Segon. Responsables dels fitxers  
El responsable del fitxer adoptarà les mesures tècniques i organitzatives que siguen necessàries per a assegurar que les dades de caràcter personal existents s'usen per a les finalitats per a les quals van ser arreplegades, que són les que es concreten en l'annex de la present resolució, i també les mesures conduents a fer efectives les altres garanties, obligacions i drets reconeguts en l'esmentada Llei Orgànica i en la resta de normes vigents.  
  
Tercer. Cessions de dades  
Les dades de caràcter personal només podran ser comunicades a un tercer per al compliment dels fins directament relacionats amb les funcions legítimes del cedent i del cessionari amb el previ consentiment de l'interessat. No serà necessari el dit consentiment en els supòsits que recullen els articles 11.2 i 21.1 de la Llei Orgànica 15/1999.  
Els responsables dels fitxers, en relació amb la cessió que s'autoritze, advertiran els cessionaris que hauran de destinar-los a les finalitats per a les quals es cedeixen, d'acord amb el que preveu l'article 11.5 en relació amb l'article 4.2 de la referida Llei Orgànica.  
  
Quart. Accés, rectificació i cancel·lació  
Les persones afectades pel fitxer esmentat podran exercir el seu dret d'accés, rectificació i cancel·lació de dades, quan procedisca, davant de l'òrgan que s'especifica en l'annex d'esta resolució.  
Cinqué. Inscripció  
La creació del fitxer relacionat en esta resolució serà notificada a l'Agència Espanyola de Protecció de Dades per a la seua inscripció en el Registre General de Protecció de Dades, en compliment del que disposa l'article 39.2 de la Llei Orgànica 15/1999.  
  
Sisé. Entrada en vigor  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 27 de maig de 2011.- El director general de l'Institut Valencià de la Joventut.Generalitat Jove: Adrián Ballester Espinosa.  
  
  
ANNEX   
  
Fitxer de nova creació: Videovigilància en edificis de l'Institut Valencià de la Joventut.Generalitat Jove   
  
a) Òrgan, ens o autoritat administrativa responsable del fitxer: Institut Valencià de la Joventut.Generalitat Jove.  
b) Òrgan, servei o unitat davant el qual s'hauran d'exercitar els drets d'accés, de rectificació, de cancel·lació i d'oposició: Institut Valencià de la Joventut.Generalitat Jove, a través del seu Registre General.  
  
c) Nom i descripció del fitxer que es crea: Videovigilància en edificis de l'Institut Valencià de la Joventut.Generalitat Jove. Seguretat i control d'accés a edificis; gravació d'imatges per al control d'accés i videovigilància a edificis de l'Institut Valencià de la Joventut.Generalitat Jove.  
d) Caràcter informatitzat o manual estructurat del fitxer: automatitzat.  
e) Sistema d'informació a què pertany el fitxer: servidors informàtics distribuïts.  
f) Mesures de seguretat: nivell bàsic.  
g) Tipus de dades de caràcter personal que s'inclouran en el fitxer: identificatives (imatge).  
h) Descripció detallada de la finalitat i dels usos previstos del fitxer: disposar de les imatges de les persones físiques que accedisquen als edificis de l'IVAJ.GVA JOVE que tenen instal·lat un sistema de vídeo vigilància per motius de seguretat.  
i) Individus o col·lectius sobre els quals es pretén obtindre dades o que estan obligats a subministrar-les: persones que es troben a les instal·lacions de l'IVAJ.GVA JOVE.  
j) Procedència, procediment i suport de recollida de dades  
- Procedència: interessat o representant legal  
- Procediment: gravació d'imatges per mitjà de càmeres de vídeo  
  
- Suport: automatitzat  
k) Cessions de dades de caràcter personal: òrgans competents de l'administració amb competència judicial en l'exercici de les funcions que tenen atribuïdes, en virtut del que estableix l'article 11.2.d de la Llei Orgànica 15/1999, de 13 de desembre, de Protecció de Dades de Caràcter Personal.


Còpia Permalink ELI